Source: http://www.iskk.fi/toiminta/koulutusjaosto/agility/yhdistyksen-kiertopalkinto-saannot/
Timestamp: 2020-04-04 08:21:38+00:00
Document Index: 4502431

Matched Legal Cases: ['KKO ', 'kko ', 'kko ', 'kko ', 'kko ', 'kko ']

Yhdistyksen kiertopalkinto -säännöt (Agility) – ISKK
IKAALISTEN SEUDUN KENNELKERHO RY:N KIERTOPALKINTOJEN JAKAMISSÄÄNNÖT:
Palkinnoista voivat kilpailla Ikaalisten Seudun Kennelkerho ry:n jäsenet , joilla on kaksi perättäistä vuotta maksettua jäsenyyttä takana. Kaikkien koiranomistajien tulee olla kennelkerhon jäseniä. Koiran ohjaajien tulee kokeissa edustaa Ikaalisten Seudun Kennelkerho ry:tä.
Palkintoa hakevan jäsenen tulee toimittaa tulokset Jäsenkirjeessä ilmoitettuun päivään mennessä tulosten vastaanottajalle. Määräajan jälkeen tulleita tuloksia ei oteta huomioon. Kilpailija ottaa joko kopion kilpailukirjastaan tai toimittaa kopion Koiranetistä koiran tuloksista.
Kilpailukausi on 1.1.-31.12.
Palkinto jaetaan vuosittain kerhon Vuosikokouksessa. Mikäli sama ohjaaja voittaa palkinnon kolme kertaa, on sillä siihen kiinnitys ja kerhon hallitus hankkii uuden palkinnon tilalle seuraavaan Vuosikokoukseen.
Palkinnon voittaja vastaa, että toimittaa palkinnon hyvissä ajoin ennen seuraavan vuoden Vuosikokousta Jäsenkirjeessä ilmoitetulle henkilölle. Palkinnon voittaja on velvoitettu hankkimaan kaiverruksen kiertopalkintoon. Kennelkerho maksaa kaiverrukset.
Näihin sääntöihin voi vain Kennelkerhon hallitus tehdä muutoksia jäsenistön aloitteesta. Aloitteet tulee tehdä 5 kk ennen Vuosikokousta (joka pidetään helmi-maaliskuulla) kirjallisesti hallitukselle. Uudet säännöt/muutokset astuvat heti voimaan.
VUODEN AGILITY-KOIRAKKO PISTELASKU OHJEET
Kiertopalkinnosta voi kisata jokainen koirakko joka on osallistunut virallisiin agilitykisoihin toimintavuoden aikana, myös x-rotuiset voivat osallistua. Koiran ohjaajan tulee olla Ikaalisten Seudun Kennelkerho ry:n jäsen. Koiran ohjaajan tulee edustaa kyseisissä kisoissa Ikaalisten Seudun Kennelkerhoa. Tulokset ovat koirakko kohtaiset (sama koira ja ohjaaja).
Kiertopalkinnon jaossa huomioidaan viisi (5) tulosta. Ilmoita tulokset ja pisteet viidestä (5) parhaasta kisasta sekä mahdolliset lisäpisteet ja laske ne valmiiksi yhteen. Näiden sääntöjen liitteenä on vuoden agilitykoirakkopistelasku-ohjeet. Liitä tulosten mukaan kopio Sagin tulossivusta josta näkyvät kaikki kyseisen vuoden aikana tehdyt tulokset.
Palkinnon saaja ratkaistaan ensisijaisesti pisteistä. Tasatilanteessa koiran tasoluokka ratkaisee, ylemmässä luokassa kisaava koira voittaa. Mikäli tasapisteissä olevat koirat kisaavat samassa luokassa, lasketaan kyseisen luokan nollatulokset ja enemmän nollatuloksia tehnyt koira voittaa. Mikäli tämänkin jälkeen pisteet ovat tasan lasketaan kaikki alempien luokkien nollatulokset yhteen, enemmän nollatuloksia tehnyt koira voittaa. Mikäli tämän jälkeen tilanne on edelleen tasan, ratkaistaan voittaja arpomalla vuosikokouksessa. Saman koirakon voitettua kiertopalkinto kolme (3) kertaa koiran ohjaaja saa kiertopalkinnon omakseen. Mikäli koirakko pääsee edustamaan MM-kisoihin niin koirakko voittaa automaattisesti vuoden agilitykoirakko palkinnon.
AGILITY KIERTOPALKINTO PISTE LASKU